MLDataScientist/Wikipedia-uzbek-2024-05-01 huggingface dataset:
Oleksandra Nazarova

Oleksandra Yevgenivna Nazarova (; 1996-yil 30-noyabr, Xarkov) — muz ustida raqs musobaqalarida qatnashuvchi ukrainalik figurali uchuvchi. Maksim Nikitin bilan birgalikda Ukrainaning olti karra chempioni (2015, 2017, 2018, 2020 — 2022), Universiada gʻolibi (2017) va Olimpiya oʻyinlari ishtirokchisi (2018, 2022) boʻlgan.

2022-yil iyun holatiga koʻra, Nazarova va Nikitin juftligi Xalqaro konkida uchish ittifoqi reytingida oʻn sakkizinchi oʻrinni egallagan.

Faoliyati 
Faoliyatining boshida Oleksandra Nazarova yakkalik figurali uchish bilan shugʻullangan. Keyinchalik murabbiy Galina Churilova uni Maksim Nikitin bilan juftlashtirdi. Xalqaro maydonda ular 2010-yilning kuzida Gran-prining kichik bosqichlarida debyut qilishgan.

Juftlikning oʻsmirlar darajasidagi asosiy yutugʻi 2012-yilda Insbrukda boʻlib oʻtgan birinchi oʻsmirlar Olimpiya oʻyinlarida qoʻlga kiritgan kumush medali edi.

Keyingi mavsumda juftlik oʻsmirlar oʻrtasidagi Gran-pri bosqichida oʻz chiqishlarini davom ettirdilar. Ular Xorvatiya va Avstriyadagi bosqichlardagi dasturlarni juda yaxshi namoyish qilishdi va beshinchi oʻrinni egalladi. Dekabr oyi boshida ukrainaliklar Vengriyada boʻlib oʻtgan oʻsmirlar oʻrtasidagi turnirda, keyin esa oʻsmirlar oʻrtasidagi milliy chempionatda gʻalaba qozonishdi. Bunday yutuqlar ularga Italiyada oʻtkazilgan oʻsmirlar oʻrtasidagi Jahon chempionatida qatnashish huquqini berdi va ular ikkinchi oʻrinni egalladi. Ushbu mavsum oxirida, Milanda oʻtkazilgan chempionatdan soʻng, murabbiy Galina Churilova ularga Moskvaga koʻchib oʻtishni taklif qildi.

2014-yil kuzida juftlik Gran-prining ikkita kichik bosqichida qatnashdilar. Estoniyada oʻtkazilgan bosqichda bronza medalini qoʻlga kiritdi, Chexiyada esa toʻrtinchi oʻrinni egalladi. Biroq bunday natija ularga ikkinchi marta Gran-pri finaliga chiqishga imkon bermadi.

Aleksandra va Maksim yangi mavsumni Salt Lake City shahrida figurali uchish boʻyicha Classic Challenger seriyasidagi xalqaro turnirda boshlashib, toʻrtinchi oʻrinni egallashdi. Oktyabr oyida bu juftlik Miluokida boʻlib oʻtgan Amerika raundida kattalar oʻrtasidagi Gran-pri seriyasida debyut qildi va u yerda oxirgi oʻrinni egalladi. Keyin ular Estoniyada oʻtkazilgan Tallin Kubogida ishtirok etishdi va u yerda kuchli oltilikka kirdilar, ammo jarohatlari tufayli milliy chempionatda qatnasha olishmadi. Xuddi shu sababga koʻra, ular Yevropa chempionatini ham oʻtkazib yuborishdi.

2016-yil mart oyi oxiriga qadar sogʻligʻini tiklagan juftlik Bostonda oʻtkazilgan jahon chempionatida ishtirok etishdi.

Natijalari 
 (Maksim Nikitin bilan birga)

Manbalar 

Yashayotgan insonlar
1996-yilda tugʻilganlar
30-noyabrda tugʻilganlar
Tiran va Karvan okrugi

Tiran va Karvan okrugi () Eronning Isfahon viloyatida joylashgan. Okrug markazi — Tiran. 2006-yilgi aholini roʻyxatga olish maʼlumotlariga koʻra, okrug aholisi 64,043 nafar, 17,802 oiladan iborat boʻlgan. 2016-yilgi maʼlumotlarda esa, aholi soni 71,575 kishini tashkil etgan.

Maʼmuriy boʻlinmalar

Manbalar
Théo Bongonda

Théo Bongonda Mbul’Ofeko Batomboat (1995-yil, 20-noyabrda tugʻilgan) — professional futbolchi, La Liganing Cadiz klubida chap qanot himoyachisi. Belgiyada tugʻilgan, Kongo DR terma jamoasida oʻynaydi.

Klubdagi faoliyati

Zulte Waregem 
Charleroi shahrida tugʻilgan Bongonda oʻz faoliyatini 2008-yilda 13 yoshida JMG akademiyasida boshlagan. 2013-yil yanvar oyida u Belgiya Pro-ligasi jamoasi SV Zulte Waregemga qoʻshildi, dastlab yoshlar tarkibiga faoliyatini boshlagan.

Bongonda professional debyutini 2013-yilning 25-sentyabrida, Belgiya kubogi doirasida KFC VW Hammega qarshi safarda 2:1 hisobida jamoasi bilan gʻalaba qozongan. Uning ligadagi debyuti 15-dekabr kuni boʻlib oʻtdi, u Lierse SKga qarshi oʻz uyida 3:0 hisobida gʻalaba qozongan oʻyinda ikkinchi boʻlimda zaxiradan maydonga tushdi.

Bongonda oʻzining professional golini 2014-yilning 15-yanvarida kiritdi va Cercle Brugge KSVga qarshi safarda 2:3 hisobida jamoasi bilan magʻlub boʻldi. 2014-yilning 20-aprelida u KSC Lokerenga qarshi safarda 3:2 hisobida jamoasi bilan magʻlub boʻlgan oʻyinda birinchi ligadagi golini kiritdi.

Celta Vigo 
2015-yilning 9-yanvarida Bongonda La Liga vakili Celta de Vigo bilan toʻrt yarim yillik shartnoma imzoladi. U 26 turda jamoasi safida La Ligada debyut qildi va Getafega qarshi safarda 2:1 hisobida jamaosi bilan magʻlub boʻlgan oʻyinda Nemanja Radojaning oʻrniga maydonga tushdi.

Trabzonspor 
2017-yilning 15-iyunida Bongonda Trabzonsporga sotib olish opsiyasi bilan mavsumiy ijara shartnomasi asosida qoʻshildi. Biroq u maydondan koʻra koʻproq zaxira oʻrindigʻida boʻldi.

Zulte Waregem 
2017-18-yilgi mavsumning qishki transfer oynasida Bongonda ijara asosida yana Zulte-Waregemga qoʻshildi. 2018-yilning 4-iyulida u Essevee bilan 2022-yilning 30-iyuniga qadar toʻrt yillik shartnoma asosida jamoaga qoʻshildi.

Genk 
Bongonda 2019-yil yozida Belgiyaning birinchi divizioni vakili Genk klubiga rekord darajadagi pul evaziga qoʻshildi.

Bongonda 2021-yilning 25-aprelida Belgiya kubogi finalida Standard Liegega qarshi Genk jamoasi bilan kubogni qoʻlga kiritdi.

2021-yil, 23-iyulda Bongonda 2021-22-yilgi Belgiya birinchi divizioni A mavsumida Genkning birinchi golini urdi va xuddi shu raqib bilan 1:1 hisobida durang oʻynadi.

Cádiz 
2022-yil, 26-avgustda Bongonda Cadiz klubi bilan toʻrt yillik shartnoma imzolab, Ispaniyaga qaytdi.

Xalqaro faoliyati 
Bongondaning otasi Kongolik va onasi Belgiyalik. U Belgiya yoshlar terma jamoasi vakili hisoblanadi. 2022-yil yanvar oyida FIFA uning Kongo DR terma jamoasiga oʻtish huquqini qabul qildi. U Kongo Demokratik Respublikasi terma jamoasi safida 2022-yilning 1-fevralida Bahraynga qarshi oʻrtoqlik uchrashuvida (1:0) debyut qilgan.

Faoliyat statistikasi

Yutuqlari 
Genk

 Belgiya kubogi: 2020-21

Manbalar 

Ispaniyadagi muhojir futbolchilar
La Liga oʻyinchilari
Belgiyalik futbolchilar
Yashayotgan insonlar
1995-yilda tugʻilganlar
Chaharikar tumani

Charikar tumani — Afgʻonistonning Parwon viloyatiga qarashli tuman. Charikar tumanining poytaxti — Charikar shahri. 2019-yilda aholi soni 198 306 kishini tashkil etgan.

Yana qarang 

 Charikar
 Parvon viloyati

Manbalar
Shahin Shahr va Meymeh okrugi

Shahin Shahr va Meymeh okrugi () Eronning Isfahon viloyatida joylashgan. Tuman poytaxti — Shahin Shahr. U Borxar va Meyme okruglarining Borxar okrugiga, Shohin Shahr va Meyme okruglariga boʻlinishidan tashkil topgan. 2006-yilgi aholini roʻyxatga olish maʼlumotlariga koʻra, oldingi okrugdagi Markaziy tuman va Meymeh tumani aholisi 182,394 kishini, 49,364 oiladan iborat boʻlgan. 2016-yilgi maʼlumotlarda esa, bu koʻrsatkich 234,667 nafarni tashkil etgan.

Maʼmuriy boʻlinmalar 
2016-yil holatiga koʻra, okrug ikkita tumanga boʻlingan: Markaziy tuman va Meymeh tumani. Okrugda oltita shahar bor: Shahin Shahr, Gaz, Gorgab, Lay Bid, Meymeh va Vazvon.

Manbalar
Mark Waddington

Mark Thomas Waddington () (1996-yil 11-oktabrda tugʻilgan) — professional futbolchi.

Mark Waddington oʻz faoliyatini „Blackpool“ futbol klubining ysohlar jamoasida boshlagan.Keyinchalik, Mark Waddington 2014—2015-yilgi mavsumda klubning birinchi jamoasiga oʻtgan. U 2015-yilning iyulida „Stoke City“ futbol klubi safiga qoʻshilgan. Waddington „Stoke“ futbol klubida asosiy tarkibga kirmagan va Shotlandiyaning „Kilmarnock“ va „Falkirk“ futbol jamoalarida ijara asosida oʻynagan. Mark Waddington „Barrow“ futbol klubiga 2019-yil iyun oyida qoʻshilgan.

Yoshligi 
Mark Waddington Angliyaning Wigan shahrida tugʻilgan va Standish oʻrta maktabida oʻqigan. Waddington oʻz faoliyatini „Blackpool“ futbol klubining akademiyasida boshlagan.

Faoliyati

Blackpool 
Mark Waddington, 17 yoshida, 2014-yil 12-avgustda „Shrewsbury Town“ futbol klubiga qarshi uchrashuvda asosiy jamoadagi ilk oʻyinini oʻtkazgan. 2015-yilning 9-yanvarida haftasiga 200 funt sterlinglik professional shartnomani rad etgandan soʻng, Mark Waddington va uning hamkasbi Dom Telfordni „Blackpool“ futbol klubi rahbari Karl Oyston uning taklifini qabul qilmaguncha ular klubning yoshlar jamoasida oʻynashini aytgan.  2015-yilning 13-fevralida Mark Waddington mashgʻulot paytida oʻng oyogʻining suyagini sindirib olgan. Shundan soʻng, Mark Waddington 2014—2015-yilgi mavsumning qolgan qismiga safdan chiqarilgan. Keyinroq uning oʻng oyogʻini operatsiya qilish kerakligi maʼlum boʻlgan.

Stoke City 
Waddington 2015-yil iyul oyida „Blackpool“ futbol klubidagi jamoadoshi Dom Telford bilan birga „Stoke City“ futbol klubi safiga oʻtgan. Mark Waddington 2018—2019-yilgi mavsum oxirida klubning asosiy jamoasiga kira olmagani uchun „Stoke City“ futbol klubini tark etgan.

Kilmarnock (ijara) 
Mark Waddington „Kilmarnock“ futbol klubiga 2016-yil 24-iyun kuni ijara asosida qoʻshilgan. 2016-yilning 23-iyulida Waddington „Kilmarnok“ klubi safidagi ilk oʻyinini „Greenock Morton“ futbol klubiga qarshi uchrashuvda oʻtkazgan. 2016-yilning 31-avgustida Waddingtonning ijara muddati qisqartirilgan va u „Stoke City“ futbol klubiga qaytgan.

Falkirk (ijara) 
2019-yilning 3-yanvarida Mark Waddington 2018—2019-yilgi mavsum oxirigacha ijara asosida Shotlandiya chempionati vakili „Falkirk“ futbol jamoasiga qoʻshilgan.

Barrow 
2019-yil 28-iyun kuni Mark Waddington Milliy liga vakili „Barrow“ futbol klubi safiga bir yillik shartnoma asosida qoʻshilgan. Mavsum oxirida Mark Waddington klubni tark etgan.

Blyth Spartans (ijara) 
2020-yil 3-yanvarda Mark Waddington 2019—2020-yilgi mavsumning qolgan qismi uchun Shimoliy Milliy liga vakili „Blyth Spartans“ futbol jamoasi bilan shartnoma imzolashga muvaffaq boʻlgan. Mark Waddington ijara davrida klub uchun 9 marta maydonga tushgan.

Warrington Town 
2021-yil iyul oyida Mark Waddington Shimoliy Premyer liga vakili „Warrington Town“ futbol klubi sasfiga qoʻshilgan.

Faoliyat statistikasi

Manbalar 

Angliya futbolchilari
1996-yilda tugʻilganlar
Yashayotgan insonlar
Maksim Nikitin

Maksim Konstantinovich Nikitin (; 1994-yil 5-oktyabr, Xarkov) — Aleksandra Nazarova bilan muz ustida raqs musobaqalarida qatnashuvchi ukrainalik figurali uchuvchi. Ular birgalikda 2017-yilgi Qishki Universiada chempionlari, oʻsmirlar oʻrtasidagi jahon chempionatining bronza medali sovrindorlari (2015), Qishki oʻsmirlar Olimpiya oʻyinlari chempionlari, Ukrainaning uch karra chempioni (2015, 2017 va 2018-yillar), oʻsmirlar oʻrtasidagi Ukraina chempionati gʻoliblari (2012) boʻlgan.

2022-yil iyun holatiga koʻra, Nazarova va Nikitin juftligi Xalqaro konkida uchish ittifoqi reytingida oʻn sakkizinchi oʻrinni egallagan.

Faoliyati 
Faoliyatining boshida Maksim Nikitin yakkalik konkida uchish bilan shugʻullangan. Keyinchalik, Maksimni murabbiyi Galina Churilova Oleksandra Nazarova bilan juftlashtirdi. Xalqaro maydonda juftlik 2010-yilning kuzida oʻsmirlar darajasidagi Gran-pri bosqichlarida debyut qilishgan.

Juftlikning oʻsmirlar darajasidagi asosiy yutugʻi 2012-yilda Insbrukda boʻlib oʻtgan birinchi oʻsmirlar Olimpiya oʻyinlarida qoʻlga kiritgan kumush medali edi.

Keyingi mavsumda juftlik oʻsmirlar oʻrtasidagi Gran-pri bosqichida oʻz chiqishlarini davom ettirdilar. Ular Xorvatiya va Avstriyadagi bosqichlardagi dasturlarni juda yaxshi namoyish qilishdi va beshinchi oʻrinni egalladi. Dekabr oyi boshida ukrainaliklar Vengriyada boʻlib oʻtgan oʻsmirlar oʻrtasidagi turnirda, keyin esa oʻsmirlar oʻrtasidagi milliy chempionatda gʻalaba qozonishdi. Bunday yutuqlar ularga Italiyada oʻtkazilgan oʻsmirlar oʻrtasidagi Jahon chempionatida qatnashish huquqini berdi va ular ikkinchi oʻrinni egalladi. Ushbu mavsum oxirida, Milanda oʻtkazilgan chempionatdan soʻng, murabbiy Galina Churilova ularga Moskvaga koʻchib oʻtishni taklif qildi.

2014-yil kuzida juftlik Gran-prining ikkita kichik bosqichida qatnashdilar. Estoniyada oʻtkazilgan bosqichda bronza medalini qoʻlga kiritdi, Chexiyada esa toʻrtinchi oʻrinni egalladi. Biroq bunday natija ularga ikkinchi marta Gran-pri finaliga chiqishga imkon bermadi.

Aleksandra va Maksim yangi mavsumni Salt Lake City shahrida figurali uchish boʻyicha Classic Challenger seriyasidagi xalqaro turnirda boshlashib, toʻrtinchi oʻrinni egallashdi. Oktyabr oyida bu juftlik Miluokida boʻlib oʻtgan Amerika raundida kattalar oʻrtasidagi Gran-pri seriyasida debyut qildi va u yerda oxirgi oʻrinni egalladi. Keyin ular Estoniyada oʻtkazilgan Tallin Kubogida ishtirok etishdi va u yerda kuchli oltilikka kirdilar, ammo jarohatlari tufayli milliy chempionatda qatnasha olishmadi. Xuddi shu sababga koʻra, ular Yevropa chempionatini ham oʻtkazib yuborishdi.

2016-yil mart oyi oxiriga qadar sogʻligʻini tiklagan juftlik Bostonda oʻtkazilgan jahon chempionatida ishtirok etishdi.

Natijalari 
Aleksandra Nazarova bilan

Manbalar 

Yashayotgan insonlar
1994-yilda tugʻilganlar
5-oktyabrda tugʻilganlar
Mirzaka tumani

Mirzaka — Afgʻonistonning Paktia viloyatiga qarashli tuman. 2019-yilda aholi soni 9,533 kishini tashkil etgan.

Manbalar
Vazvan

Vazvan (, shuningdek, Vazvān va Vazvan nomi bilan romanizatsiya qilingan) — Eronning Isfaxon viloyati, Shahin Shahr va Meyme tumanidagi Meyme tumanidagi shahar. 2011-yilgi aholini roʻyxatga olish maʼlumotlariga koʻra, uning aholisi 4,313 nafardan iborat edi. Vazvanda, asosan, bugʻdoy va kartoshka yetishtiriladi.

Manbalar
Beni Baningime

Beni Tangama Baningime (1998-yil, 9-sentyabrda tugʻilgan) — Kongolik professional futbolchi, Shotlandiya Premer ligasining Heart of Midlothian klubida markaziy yarim himoyachi sifatida oʻynaydi.

Yoshligi 
Baningime Kinshasaning Lemba tumanida oʻsgan.

Klubdagi faoliyati

Everton 
Baningime Evertonga 9 yoshida kelib qoʻshilgan. U klub akademiyasini tamomlagan va Everton FC zahiralari va akademiyasida ishlagan vaqtida Premer liga 2 va Dallas kubogi kabi sovrinlarni qoʻlga kiritgan. Baningime shuningdek, 2016/17-yilgi mavsumda Everton FC zahiralari va Akademiyaning eng yaxshi futbolchisi sovrinini qoʻlga kiritdi. Baningimening kattalar safida debyuti 2017-yil oktyabr oyida Chelseaga qarshi Liga kubogi oʻyinida boʻlgan. Baningime Premer-ligadagi debyutini 2017-yilning 29-oktyabr kuni Leiceter Cityga qarshi oʻyinda zaxiradan maydonga tushgan holda oʻtkazdi.

2019-yil yanvar oyida u mavsum oxirigacha Wigan Athleticga ijaraga berildi.

2021-yilning 1-fevralida Baningime 2020−21-yilgi mavsumning qolgan qismi uchun Chempionshipning Derby County klubiga ijara asosida qoʻshildi va Evertonning sobiq futbolchisi, murabbiy Wayne Rooney bilan faoliyatini davom ettirdi. Ikki kundan soʻng, u Rams safida Graeme Shinnie oʻrniga Rotherham Uniteddan 0:3 hisobida magʻlub boʻlgan oʻyinda debyut qildi.

Hearts 
2021-yil, 29-iyulda Baningime Shotlandiya Professional Futbol Ligasining Heart of Midlothian klubiga nominal toʻlov evaziga qoʻshildi va klub bilan uch yillik shartnoma imzoladi. Baningime Hearts safidagi debyutini oʻz uyida Celticga qarshi 2:1 hisobidagi gʻalabada oʻtkazdi, oʻsha kuni Celtic safida toʻliq oʻyinni oʻtkazdi va Man of the Match (eng yaxshi oʻyinchi) mukofotini qoʻga kiritdi.

Shaxsiy hayoti 
Baningimening ukasi Divin Baningime ham futbolchi boʻlib, u yaqinda Wigan Athleticda oʻynagan.

Baningime xristian. U har bir oʻyin oldidan ibodat qiladi va Injilni oʻqiydi.

Faoliyat statistikasi

Manbalar 

Angliya futbolchilari
1998-yilda tugʻilganlar
Yashayotgan insonlar
Yahyakhel tumani

Yahyakhel tumani (, ) — Afgʻonistonning Paktika viloyatidagi tuman.

Manbalar
Jérémy Doku

Jérémy Doku (talaffuzi: Jeremiy Doku), (2002-yil 27-mayda tugʻilgan) — belgiyalik professional futbolchi, Liga 1 klubi „Renn“ va Belgiya milliy futbol terma jamoasida hujumchi sifatida oʻynaydi.

Klubdagi faoliyati

"Anderlecht" klubi 
Doku yoshligida Antverpenda KVC Olympic Deurne va Tubantia Borgerhout uchun futbol oʻynay boshladi, keyin Beerschot uchun oʻynadi. Keyinchalik, Jérémy Doku 2012-yilda 10 yoshida RSC Anderlextga koʻchib oʻtdi. Jérémy Doku 2018-yilning 25-noyabrida, 16 yoshida, „Anderlext“ bilan Belgiya birinchi divizioni " Sint-Truiden "ga 4:2 hisobida magʻlub boʻlgan oʻyinda debyut qilgan

"Rennes" klubi 
2020-yil 5-oktabrda Doku „Rennes“ klubi bilan besh yilga, bonuslardan tashqari 26 million yevro evaziga shartnoma tuzdi.

Xalqaro martaba 
Doku Belgiyada tugʻilgan va ganalik. Doku 2018-yilgi UEFA U-17 Yevropa chempionatida Belgiya U17 milliy futbol terma jamoasini himoya qildi.

Jérémy Doku Belgiya milliy futbol terma jamoasidagi ilk oʻyinini 2020-yilning 5-sentyabrida UEFA Millatlar ligasida Daniyaga qarshi oʻtkazdi. Uch kundan soʻng, Jérémy Doku Belgiya terma jamoasi uchun Islandiyaga qarshi oʻyinda (5:1) oʻzining birinchi golini kiritdi.

2021-yil iyun oyida boʻlib oʻtgan UEFA Yevro-2020 musobaqasida Doku Belgiya milliy futbol terma jamoasining Daniyaga qarshi guruh bosqichidagi oʻyinida oʻrinbosarlardan biri boʻlgan va Finlandiyaga qarshi keyingi oʻyinda asosiy tarkibga kiritilgan. Belgiyaning Italiyaga qarshi chorak finaldagi magʻlubiyati uchun Jérémy Doku yana 11 talik asosiy jamoa tarkibidan joy oldi.

Faoliyat statistikasi

Klubdagi natijalari

Xalqaro darajadagi gollari

Manbalar

Havolalar 
 Jérémy Doku at Soccerway
 UEFA Youth League Profile
 Belgian Football Profile

Fransiyadagi muhojir futbolchilar
UEFA Yevro 2020 oʻyinchilari
Belgiyalik futbolchilar
Futbol assotsiatsiyasi hujumchilari
2002-yilda tugʻilganlar
Yashayotgan insonlar
Gorg'ob

Gorgʻob (, shuningdek , Gorgāb sifatida romanlashtirilgan) — Eronning Isfahon viloyatining Shohin Shahr va Meyme okrugida joylashgan. 2006-yil aholini roʻyxatga olish maʼlumotlariga koʻra, uning aholisi 4,859 nafar, 1,252 oiladan iborat boʻlgan.

Manbalar
Aleksandar Živkovic

Aleksandar Živkovich () (25-dekabr 1912 — 2000-yil 25-fevral) — xorvatiyalik futbolchi. Mamlakatda u Xorvatiyaning „Concordia Zagreb“ va „Građanski Zagreb“ klublarida, xorijda esa „Grasshopper Club Zurich“ va „RCF Paris“, „CA Paris“ va „Sochaux-Montbéliard“ klublarida oʻynagan.

Klubdagi faoliyati 
Živković 1929-yildan 1935-yilgacha Yugoslaviya Qirollik chempionatida 34 ta gol urgan eng yaxshi toʻpurarlardan biri boʻlgan.

Xalqaro faoliyati 
Živković 1940-yilda Yugoslaviya terma jamoasida 15 marta va Xorvatiya terma jamoasida bir marta maydonga tushgan.

Živkovich Yugoslaviya futbol assotsiatsiyasi Zagrebdan Belgradga koʻchirilgandan soʻng 1930-yilgi futbol boʻyicha jahon chempionatida Yugoslaviya terma jamoasini boykot qilgan yetti xorvatiyalik futbolchidan biri boʻlgan. 1931-yilning 2-avgustida (18 yosh 7 oy 8 kunlik) CHexoslovakiyaga qarshi oʻyinda Živkovich xalqaro maydondagi debyutini oʻtkazgan va 2:1 hisobida gʻalaba qozonilgan oʻyinda gol muallifiga aylangan. Živkovich 1932-yilgi Bolqon kubogida beshta gol bilan eng yaxshi toʻpurar boʻlgan. U, shuningdek, 1935-yilda Bolqon kubogini qoʻlga kiritgan Yugoslaviya jamoasining asosiy oʻyinchilaridan biri boʻlib, 2 ta gol bilan gʻalabalarga hissa qoʻshgan. Bolqon kubogida 10 ta gol bilan u musobaqa tarixidagi barcha vaqtlardagi eng yaxshi toʻpurar boʻlgan Asen Panchev bilan birga 10 ta golga muallif boʻlib, bolgariyalik Lyubomir Angelov (14) va ruminiyalik Iuliu Bodoladan (15) ortda qolgan.

Nafaqadan keyin 
Ikkinchi jahon urushi davrida Živkovich Xorvatiya mustaqil davlatining Berlin va Budapeshtdagi elchixonalarida diplomat boʻlib ishlagan. 1945-yilda, urushdan soʻng, u Janubiy Afrikaga koʻchib oʻtgan va u yerda 1993-yilgacha yashab, mustaqil Xorvatiya Respublikasiga qaytgan. Živkovich 2000-yilda 87 yoshida Zagrebda vafot etgan va Mirogoj qabristoniga dafn etilgan.

Xalqaro maydondagi gollari

Yutuqlari

Xalqaro 

 Yugoslaviya

Bolqon kubogi :

 Chempion (1) : 1935-yil
 Ikkinchi oʻrin (2) : 1932 va 1933

Shaxsiy ytuqlari 

 1932-yilgi Bolqon kubogida 5 ta gol urgan eng yaxshi toʻpurar

Manbalar 

Futbol assotsiatsiyasi hujumchilari
Fransiyadagi muhojir futbolchilar
Xorvatiya futbolchilari
2000-yilda vafot etganlar
1912-yilda tugʻilganlar
Matt Targett

Matthew Robert Targett () (1995-yil 18-sentyabrda tugʻilgan) — professional futbolchi. Matt Targett Premyer-liga vakili „Newcastle United“ futbol klubida chap qanot himoyachisi sifatida oʻynaydi. Targett „Southampton“ futbol klubining yoshlar akademiyasida tarbiyalangan. Matt Targett 2015-yilda mavsumning eng yaxshi yosh oʻyinchisi deb topilgan. Matt Targett Shotlandiya va Angliya sharafini xalqaro oʻyinlarda yoshlar jamoasi safida himoya qilgan.

Klubdagi faoliyati

Southampton 
Angliyaning Hampshire shtatidagi Eastleigh shahrida tugʻilgan Targett sakkiz yoshida „Southampton“ futbol klubining yoshlar akademiyasiga qoʻshilgan. Matt Targett keyinchalik, 2013-yil 24-sentyabrda klubning asosiy jamoasi safiga qoʻshilgan. 2014-yilning 26-aprelida Matt Targett birinchi marta Premyer-liga doirasidagi „Everton“ futbol klubiga qarshi uchrashuvda (2:0 hisobida gʻalaba) „Southampton“ futbol klubi safida maydonga tushgan.

Matt Targett „Southampton“ futbol klubining 2014—2015-yilgi mavsumdagi eng yaxshi yosh futbolchisi deb topilgan.

2017-yilning 4-avgustida Targett „Southampton“ futbol klubi bilan yangi besh yillik shartnoma imzolagan va klubdagi faoliyat muddatini 2022-yilning yoziga qadar uzaytirgan.

Fulham (ijara) 
2018-yilning 22-yanvarida Targett Chempionat vakili „Fulham“ futbol klubi safiga mavsumning qolgan qismida ijara asosida qoʻshilgan. Matt Targett klub safidagi birinchi golini 10-fevral kuni „Bolton Wanderers“ futbol klubiga qarshi uchrashuvda (1:1 hisobidagi durang oʻyinda) kiritgan.

Southampton klubiga qaytish 
2019-yil 27-aprel kuni „Fulham“ futbol klubi safidagi soʻnggi oʻyinida Targett „Bournemouth“ futbol klubi bilan 3:3 hisobidagi durang oʻyinda klub uchun yagona golini urgan.

Aston Villa 
2019-yilning 1-iyulida Targett nomaʼlum toʻlov evaziga „Aston Villa“ futbol klubi bilan shartnoma imzolagan.

2020—2021-yilgi mavsum oxirida Targett Premer-liganing barcha 38 oʻyinida asosiy jamoaning ilk tarkibida maydonga tushgan yagona oʻyinchisi boʻlgan va jamoadoshlari tomonidan mavsumning eng yaxshi oʻyinchisi deb topilgan.

Newcastle United 
2022-yilning 31-yanvarida Matt Targett 2021—2022-yilgi mavsum oxirigacha ijara shartnomasi asosida „Newcastle United“ futbol klubi safiga qoʻshilgan. Ijara muddati tugagach, 2022-yil 8-iyun kuni Targett klub bilan 4 yilga moʻljallangan 15 million funt sterlinlik yangi shartnoma imzolagan.

Faoliyat statistikasi

Manbalar 

Shotlandiyalik futbolchilar
Angliya futbolchilari
Yashayotgan insonlar
1995-yilda tugʻilganlar
Kishilar
Dmitriy Solovyov

Dmitriy Vladimirovich Solovyov (ruscha: Дми́трий Влади́мирович Соловьёв; 1989-yil 18-iyul, Moskva) — Yekaterina Bobrova bilan juftlikda muz ustida raqs musobaqalarida qatnashgan rossiyalik figurali uchuvchi. Dmitriy Solovyov Olimpiya chempioni (2014-yil, jamoaviy turnir), Olimpiya kumush medali sovrindori (2018-yil, jamoaviy turnir), Jahon chempionati bronza medali sohibi (2013-yil), Yevropa chempioni (2013-yil) va yetti karra Rossiya chempioni (2011 — 2014, 2016 — 2018) boʻlgan.

Dmitriy Solovyov Rossiyada xizmat koʻrsatgan sport ustasi. 2017-yil 4-noyabr holatiga koʻra Solovyov va Bobrova juftligi Xalqaro konkida uchish ittifoqi reytingida birinchi oʻrinni egallagan.

Faoliyati 

Dmitriy Bobrova bilan birgalikda 2000-yildan sport juftligi boʻlgan. 2012-yilgacha ular Yelena Kustarova va murabbiy Svetlana Alekseyeva qoʻl ostida mashq qilishgan.

2008-yilgi Rossiya chempionatida ular bronza medaliga sazovor boʻlishdi.

Keyingi mamlakatlar chempionatida toʻrtinchi oʻrinni egallashib, yirik xalqaro startlarga chiqa olishmadi. 2009-yil fevral oyida ular Universiadada musobaqasida ishtirok etib, 5-oʻrinni egalladilar.

2012—2013-yilgi mavsumda juftlik Skate America da ikkinchi oʻrinni egalladi. Keyin esa Xitoy kubogida qatnashib, bu musobaqada ham ikkinchi oʻrinni egalladi. Ikkita ikkinchi oʻrin ularga Gran-pri finaliga yoʻllanma berdi. Juftlik finalda beshinchi oʻrinni egalladi. Soʻng, Rossiya chempionatida gʻolib chiqishdi.

Jahon chempionatida juftlik qisqa raqsdan soʻng jahon yetakchilaridan: Devis/Wight va Virtue/Moir dan keyin uchinchi oʻrinni egalladi. Erkin raqsda juftlik Anna Kappellini/Luka Lanottaga yutqazib, toʻrtinchi oʻrinni egalladi. Biroq, bronza medalini qoʻlga kiritishga muvaffaq boʻlishdi.

Juftlik 2013—2014-yilgi Cup of China mavsumida ikkinchi oʻrinni egalladi. Rossiya kubogida ular oltin medalni qoʻlga kiritib, Gran-pri finaliga yoʻl olishdi. Juftlik Rossiya chempionatida gʻolib chiqdi.

Natijalari 
 (E. Bobrova bilan)

2015-yildan keyin

2015-yilgacha 

WD = musobaqadan chiqib ketgan. J = oʻsmirlar darajasi.

Manbalar 

Moskvada tugʻilganlar
1989-yilda tugʻilganlar
18-iyulda tugʻilganlar
Rossiyaning Doʻstlik ordeni sohiblari
Yashayotgan insonlar